Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: Elszámolási csekk alatt a csekkjogi szabályok szövegének közzétételérõl szóló 2/1965. (I. 24.) IM rendelet 39. §-
Paragraph Index: 967

01. tábla: A kibocsátott kártyák száma és jellemzõi kártyafajtánkénti bontásban Az adatszolgáltató által kibocsátott és a beszámolási idõszak utolsó munkanapján (a félév utolsó munkanapja) forgalomban lévõ bankkártyák darabszámát (j) kell feltüntetni, függetlenül attól, hogy milyen gyakran használják azokat. A lejárt vagy visszavont kártyák nem tartoznak ide. A bankkártyák darabszámát az e rendelet 3. melléklet 4.10 pontja szerinti technikai segédlet "Bankkártya statisztikák törzsadatai" címû tábla szerinti bontásban (a-b), a kártya jellemzõinek megjelölésével (c-i) kell megadni. A kártya jellemzõk kódszámai ugyanitt a "Segédtábla a P27-es adatszolgáltatáshoz" c. táblában találhatók. Amennyiben a táblán nem szerepel a bank által kibocsátott kártya kódja, az MNB-tõl kell kérni. Ugyanaz a kódszám többször is szerepelhet, amennyiben a (c-i) oszlopokban feltüntetett jellemzõk ugyanazon kódszámhoz tartozóan különbözõek. Például: a Mastercard standard kártya (kódja 1 11) szerepelhet lakossági kártyaként, business kártyaként, debit kártyaként, credit kártyaként, esetleg co-branded kártyaként, attól függõen, hogy hány fajtát bocsát ki az adatszolgáltató. A (c) oszlop kitöltésénél az I. Általános tudnivalók c. részben szereplõ definíciókat kell figyelembe venni!

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes